CELEX: 32022D0105
Language: lv
Date: 2022-01-19 00:00:00
Title: Politikas un drošības komitejas Lēmums (KĀDP) 2022/105 (2022. gada 19. janvāris) par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) un ar ko atceļ Lēmumu (KĀDP) 2021/1435 (EUTM RCA/1/2022)

27.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 18/9
               
            
         POLITIKAS UN DROŠĪBAS KOMITEJAS LĒMUMS (KĀDP) 2022/105
         (2022. gada 19. janvāris)
         par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) un ar ko atceļ Lēmumu (KĀDP) 2021/1435 (EUTM RCA/1/2022)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2016/610 (2016. gada 19. aprīlis) par Eiropas Savienības KDAP militāru apmācības misiju Centrālāfrikas Republikā (EUTM RCA) (1) un jo īpaši tā 5. panta 1. punktu,
         tā kā:
         
                     (1)
                  
                  
                     Ar Lēmumu (KĀDP) 2016/610 Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus, lai īstenotu EUTM RCA politisko kontroli un stratēģisko vadību, tostarp pieņemt lēmumus par nākamo ES misijas spēku komandieru iecelšanu.
                  
               
                     (2)
                  
                  
                     PDK 2021. gada 26. augustā pieņēma Lēmumu (KĀDP) 2021/1435 (2), ar ko par EUTM RCA ES misijas spēku komandieri tika iecelts brigādes ģenerālis Jacques LANGLADE DE MONTGROS.
                  
               
                     (3)
                  
                  
                     Beļģijas militārās iestādes 2021. gada 27. oktobrī ierosināja par EUTM RCA ES misijas spēku komandieri no 2022. gada 4. februāra iecelt brigādes ģenerāli Jacky CABO, kas nomainītu brigādes ģenerāli Jacques LANGLADE DE MONTGROS.
                  
               
                     (4)
                  
                  
                     ES Militārā komiteja 2021. gada 23. novembrī vienojās ieteikt PDK apstiprināt minēto priekšlikumu.
                  
               
                     (5)
                  
                  
                     Būtu jāpieņem lēmums par brigādes ģenerāļa Jacky CABO iecelšanu amatā. Turklāt būtu jāatceļ Lēmums (KĀDP) 2021/1435.
                  
               
                     (6)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
                  
               IR PIEŅĒMUSI ŠO LĒMUMU.
         
            1. pants
            Ar šo par ES misijas spēku komandieri Eiropas Savienības KDAP militārajai apmācības misijai Centrālāfrikas Republikā (EUTM RCA) no 2022. gada 4. februāra tiek iecelts brigādes ģenerālis Jacky CABO.
         
         
            2. pants
            Ar šo Lēmums (KĀDP) 2021/1435 tiek atcelts no 2022. gada 4. februāra.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 19. janvārī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 104, 20.4.2016., 21. lpp.
         
         
            (2)  Politikas un drošības komitejas Lēmums (KĀDP) 2021/1435 (2021. gada 26. augusts) par ES misijas spēku komandiera iecelšanu Eiropas Savienības KDAP militārajai apmācības misijai Centrālāfrikas Republikā (EUTM RCA) un ar ko atceļ Lēmumu (KĀDP) 2020/1250 (EUTM RCA/1/2021) (OV L 312, 3.9.2021., 1. lpp.).